R18 ट्रांसकॉन्टिनेंटल में क्रूज कंट्रोल जैसे सेफ्टी फीचर, टॉप स्पीड 180km/h
BMW Motorrad Bike - R18 Transcontinental. All You Need To Know. लग्जरी व्हीकल बनाने वाली कंपनी बीएमडब्ल्यू मोटरराड (BMW Motorrad) ने इंडियन मार्केट में R18 ट्रांसकॉन्टिनेंटल (R18 Transcontinental) क्रूजर बाइक लॉन्च कर दी है
लग्जरी व्हीकल बनाने वाली कंपनी बीएमडब्ल्यू मोटरराड (BMW Motorrad) ने इंडियन मार्केट में R18 ट्रांसकॉन्टिनेंटल (R18 Transcontinental) क्रूजर बाइक लॉन्च कर दी है। कंपनी की R18 मॉडल रेंज में यह तीसरी और भारतीय लाइन-अप में सबसे महंगी बाइक है।
इस रेंज में R18 ट्रांसकॉन्टिनेंटल के अलावा R18 फर्स्ट एडिशन और R18 क्लासिक और R18 लिमिटेड एडिशन शामिल हैं। कंपनी ने इसकी एक्स-शोरूम प्राइज 31.50 लाख रुपए रखी है। बाइक 5 कलर ऑप्शन के साथ आती है। इसमें ब्लैक स्टॉर्म मेटैलिक, ग्रेविटी ब्लू मेटैलिक, मैनहट्टन मेटैलिक मैट, ऑप्शन 719 मिनरल व्हाइट मेटैलिक और ऑप्शन 719 गैलेक्सी डस्ट मेटैलिक/टाइटन सिल्वर 2 मेटैलिक शामिल हैं।
BMW R18 ट्रांसकॉन्टिनेंटल : पावर ट्रेन और राइडिंग मोड 
BMW R18 ट्रांसकॉन्टिनेंटल क्रूजर बाइक में 1802 CC का एयर और ऑयल-कूल्ड बॉक्सर इंजन दिया गया है, जो 4,750 RPM पर 89 BHP की पावर और 3,000 RPM पर 158 NM का पीक टॉर्क जनरेट करता है। इस इंजन को 6-स्पीड गियरबॉक्स के साथ ट्यून किया गया है। बाइक में 3 राइडिंग मोड्स रेन, रोल और रॉक शामिल है।
रेन मोड में जेंटलर थ्रॉटल रिस्पॉन्स और मोस्ट सेंसेटिव सेफ्टी फीचर्स मिलता है, जबकि रोल मोड इंजन को ऑप्टिमल थ्रॉटल रिस्पॉन्स और सेफ्टी फीचर्स को बेस्ट पॉसिबल परफॉरमेंस के लिए ट्यून किया गया है। वहीं रॉक मोड में थ्रॉटल रिस्पॉन्स सबसे अधिक मिलता है, इसके साथ में ऑटोमैटिक स्टेबिलिटी कंट्रोल एक्टिव हो जाता है जो बाइक को स्लिप होने से रोकता है।
R18 ट्रांसकॉन्टिनेंटल : डिजाइन और फीचर
R18 ट्रांसकॉन्टिनेंटल बड़े साइज के कारण लोगों का ध्यान अपने और खीचती है, जिसको पैनियर्स, टॉप बॉक्स और बड़े हैंडलबार-माउंटेड फेयरिंग के जरिए और अधिक बढ़ाया गया है। R18 ट्रांसकॉन्टिनेंटल में 4 सर्कुलर एनालॉग गेज और 10.25-इंच की TFT स्क्रीन दी गई है। इसके अलावा बाइक में 6 स्पीकर और एक सबवूफर के साथ मार्शल गोल्ड सीरीज स्टेज 2 साउंड सिस्टम दिया गया है जो इसे और खास बनाता है। अन्य स्टैंडर्ड फीचर में एक्टिव क्रूज कंट्रोल शामिल है जो रडार सेंसर- ऑटोमैटिक स्टेबिलिटी कंट्रोल, डायनॉमिक इंजन ब्रेक कंट्रोल, हिल-स्टार्ट कंट्रोल, कीलेस राइड और एक एडैप्टिव LED हेडलैंप मिलता है। इसके अलावा बायर्स कंपनी की एसेसरीज यूज करके बाइक को कस्टमाइज कर सकते हैं।
